[{"text_idx": "#000005", "text": "Dod o hyd i Gwrs"}, {"text_idx": "#000012", "text": "Sut y gall delweddu cyfrifiadurol gynorthwyo meddygon"}, {"text_idx": "#000013", "text": "Delweddau o\u2019r \u2018app\u2019 VCathOs ydych ar fin cael archwiliad neu driniaeth feddygol, efallai y bydd yn tawelu eich meddwl o wybod bod y sawl fydd yn rhoi\u2019r archwiliad neu\u2019r driniaeth i chi wedi medru paratoi neu gael hyfforddiant ymlaen llaw drwy ddefnyddio offer cyfrifiadurol sy\u2019n efelychu\u2019r corff dynol, neu hyd yn oed fod wedi medru paratoi ar sail efelychiadau o\u2019ch corff chi eich hun."}, {"text_idx": "#000014", "text": "Mae arbenigwyr mewn delweddu cyfrifiadurol yn gweithio\u2019n gynyddol gyda\u2019r proffesiwn meddygol i ddatblygu cymwysiadau sy\u2019n cynorthwyo\u2019r proffesiwn meddygol gyda hyfforddiant a pharatoi at ystod o weithdrefnau. Gall defnyddio cyfrifiadureg yn y ffordd hon arbed arian i\u2019r Gwasanaeth Iechyd Gwladol a\u2019r un pryd wella\u2019r gwasanaethau y gellir eu rhoi i gleifion."}, {"text_idx": "#000017", "text": "Un o brif feysydd project yr Uned yw datblygu efelychyddion i ddysgu gweithdrefnau meddygol. Mae\u2019r ti\u0302m yn gweithio ar efelychyddion i dynnu cerrig o\u2019r arennau, endosgop rhithwir i ddysgu hyfforddeion sut i ddelio ag amrywiadau anatomegol a llwybrau anadlu anodd, ac i ddysgu sgiliau llawdriniaethol sylfaenol, megis torri. Enghraifft ddiweddar yw datblygu app iPad sy\u2019n rhoi offer hyfforddi ar gyfer llawdriniaeth gyffredin ar yr ymennydd. Datblygwyd hyn mewn cydweithrediad rhwng gwyddonwyr cyfrifiadurol ym Mhrifysgol Bangor a niwro lawfeddygon yng Nghaerdydd a Leeds. VCath app yw enghraifft gynta\u2019r byd o offer rhyngweithiol sydd ar gael ar iPad i ddysgu gweithdrefn feddygol gan ddefnyddio claf rhithwir. Mae\u2019r app yn arwain hyfforddai mewn niwro lawfeddygaeth drwy gamau rhoi catheter yn ymennydd claf rhithwir 3D. Ers ei lansio yn Hydref 2012 mae\u2019r app wedi cael ei lawr lwytho am ddim dros 6,500 o weithiau ac, ar hyn o bryd, mae\u2019n cael ei lawrlwytho dros 400 o weithiau\u2019r mis ar gyfartaledd. Mae hyn yn tystio i\u2019w boblogrwydd eang."}, {"text_idx": "#000018", "text": "Mae\u2019r Uned hefyd wedi bod yn datblygu darpariaethau eraill, megis dulliau asesu risg i ferched ddatblygu canser y fron. Mae\u2019r dull asesu risg mamograffig yn rhoi amcangyfrif pa mor debygol ydyw y bydd dynes yn cael canser y fron yn ddiweddarach mewn bywyd. Oherwydd yr amrywiaeth mewn dulliau asesu maniwal mae gwaith cynyddol wedi\u2019i wneud i ymgorffori dulliau gweithredu awtomataidd mewn systemau cyfrifiadurol sy\u2019n gwneud diagnosis o ganser y fron. Gan gydweithio\u2019n agos a\u0302 Bron Brawf Cymru a radiolegwyr sgrinio\u2019r fron yn y GIG, mae gwyddonwyr yn yr Uned wedi bod yn datblygu dull gweithredu lle mae\u2019r asesiad risg mamograffig yn cael ei gysylltu a\u0302 segmentu gwahanol fathau o feinwe anatomegol y fron."}, {"text_idx": "#000026", "text": "Delweddu, Data, Modelu a Graffeg"}]